SAT บวก 4% นิวไฮรอบ 3 เดือน รับยอดผลิตรถยนต์ต.ค.โต 10% แตะ 1.54 แสนคัน
SAT บวก 4% นิวไฮรอบ 3 เดือน รับยอดผลิตรถยนต์ต.ค.โต 10% แตะ 1.54 แสนคัน โบรกฯเชียร์ซื้อกำไรโตเด่น-ยีลด์สูง 8%
SAT บวก 4% นิวไฮรอบ 3 เดือน รับยอดผลิตรถยนต์ต.ค.โต 10% แตะ 1.54 แสนคัน โบรกฯเชียร์ซื้อกำไรโตเด่น-ยีลด์สูง 8%
19 พ.ย. 2564

ผู้สื่อข่าวรายงานว่า วันนี้(19พ.ย. 2564) ราคาหุ้นบริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT โดย ณ เวลา 10.48 น. อยู่ที่ระดับ 22.10 บาท บวก 0.90 บาท หรือ 4.25% ด้วยมูลค่าซื้อขาย 77.25 ล้านบาท ราคาหุ้นวิ่งแรงในรอบกว่า 3 เดือน โดยเทียบตั้งแต่หุ้นยืนที่ระดับ 22.10 บาท เมื่อวันที่ 23 ก.ค.2564

บล.โนมูระ พัฒนสิน ระบุในบทวิเคราะห์วันนี้(19 พ.ย.64)  ว่า เดือน ต.ค.2564 กลุ่มยานยนต์รายงานยอดผลิตรถยนต์ที่ 1.54 แสนคัน เพิ่มขึ้นโต 3% เทียบช่วงเดียวกันของปีก่อนและ โต10% เทียบเดือนก่อนหน้า เพราะปัญหาการขาดแคลนชิ้นส่วนในการผลิตรถยนต์เริ่มคลี่คลาย
สำหรับยอดขายในประเทศอยู่ที่ 6.45 หมื่นคัน ลดลง 13% เทียบช่วงเดียวกันของปีก่อนจากมีการยกเลิกการจองรถ และการขาดแคลนชิป-ชิ้นส่วนรถยนต์ในการผลิตรถยนต์บางรุ่น แต่เพิ่มขึ้นโต 13% เทียบเดือนก่อนหน้าเพราะการผ่อนคลาย lockdown ทำให้กิจกรรมทางเศรษฐกิจมีมากขึ้น ด้านยอดส่งออกรถยนต์อยู่ที่ 8.16 หมื่นคัน เพิ่มขึ้นโต 14% เทียบช่วงเดียวกันของปีก่อน และโต10% เทียบเดือนก่อนหน้าจากยอดขายของประเทศคู่ค้าเพิ่ม โดยปี 2564 คงคาดยอดผลิตรถยนต์ที่ 1.60 ล้านคัน เพิ่มขึ้นโต 12% เทียบช่วงเดียวกันของปีก่อนใกล้เคียงกับเป้า ส.อ.ท. ที่ 1.55-1.60 ล้านคัน
ทั้งนี้มองว่าการเติบโตที่โดดเด่นของผลประกอบการผ่านไปแล้ว ดังนั้นมีแนวโน้มปรับคำแนะนำกลุ่มยานยนต์เป็น NEUTRAL จาก BULLISH แต่คง SAT เป็น Top Pick เพราะกำไรสุทธิโตเด่น และมีจุดเด่นเรื่อง dividend yield คาดที่ 6-8% ต่อปี
 
ด้าน บล.ฟิลลิป ระบุในบทวิเคราะห์ว่า  แนะนำ “ซื้อ” SAT ราคาเป้าหมาย 24.60 บาท แม้สถานการณ์โควิด-19 คาดกระทบภาพรวมอุตสาหกรมยานยนต์ แต่จากการสอบถามพบว่า SAT กระทบจำกัด หลังมีออเดอร์จากต่างประเทศและเครื่องจักรกลเกษตรช่วยหนุน และเนื่องด้วยกำไรสุทธิที่ประเมินไว้ค่อนข้างต่ำ ทางฝ่ายจึงปรับเพิ่มกำไรปี 2564 และปี 2564 ขึ้นเป็น 951 ล้านบาท และ 1,005 ล้านบาท ตามลำดับ